stanford-oval/wikipedia huggingface dataset:
חטיפת ילדים בפלישה הרוסית לאוקראינה ב-2022
הערות שוליים

↑  "UN says 'credible' reports Ukraine children transferred to Russia". al Jazeera. 8 ספט' 2022. נבדק ב-8 בספטמבר 2022. {{cite news}}:  (עזרה).
↑  "Human rights concerns related to forced displacement in Ukraine". OHCHR (באנגלית). נבדק ב-2022-09-11.
↑  Mark, Michelle (20 במרץ 2022). "Thousands of residents in a besieged Ukrainian city were 'forcibly' taken to Russia, Mariupol city officials say". Business Insider. נבדק ב-3 ביוני 2022. {{cite news}}:  (עזרה)
↑  Sullivan, Rory (22 במרץ 2022). "More than 2,300 children 'kidnapped' by Russian forces, says Ukraine". Independent. נבדק ב-3 ביוני 2022. {{cite news}}:  (עזרה).
↑  Cohen, Rebecca (22 במרץ 2022). "US Embassy accuses Russia of kidnapping children amid reports it's deporting thousands of Ukrainians by force". Insider. נבדק ב-3 ביוני 2022. {{cite news}}:  (עזרה).
↑  Borger, Julian (27 במאי 2022). "Russia is guilty of inciting genocide in Ukraine, expert report concludes". Guardian. נבדק ב-3 ביוני 2022. {{cite news}}:  (עזרה)
↑  "Putin's decree "legalizes" abduction of children from Ukraine - MFA". Ukrinform. 31 במאי 2022. נבדק ב-3 ביוני 2022. {{cite news}}:  (עזרה)
↑  Dawson, Bethany (9 באפריל 2022). "Russia to fast-track adoptions of Ukrainian children 'forcibly deported' after their parents were killed by Putin's troops, authorities say". Business Insider. נבדק ב-3 ביוני 2022. {{cite news}}:  (עזרה)
↑  Falk, Pamela (11 באפריל 2022). "Almost two-thirds of Ukraine's 7.5 million children have been displaced in six weeks of war, U.N. says". CBS News. נבדק ב-3 ביוני 2022. {{cite news}}:  (עזרה)
↑  Ochab, Ewelina U. (10 באפריל 2022). "Ukrainian Children Forcibly Transferred And Subjected To Illegal Adoptions". Forbes. נבדק ב-3 ביוני 2022. {{cite news}}:  (עזרה)
↑  "Ukraine at OSCE talks about abduction of children by Russians". Ukrinform. 2 ביוני 2022. נבדק ב-3 ביוני 2022. {{cite news}}:  (עזרה)
↑  Zagorodnyi, Mykhailo (31 במאי 2022). "Invaders deport children from Mariupol and Volnovakha to Rostov Oblast, Russia: they want to turn them into Russian citizens". Ukrainska Pravda. נבדק ב-3 ביוני 2022. {{cite news}}:  (עזרה)
↑  Petrenko, Roman (19 ביוני 2022). "Russia says more than 300,000 Ukrainian children "deported"". Ukrainska Pravda. נבדק ב-5 ביולי 2022. {{cite news}}:  (עזרה)
↑  "UN says 'credible' reports Ukraine children transferred to Russia". www.aljazeera.com (באנגלית). 8 בספטמבר 2022. נבדק ב-2022-09-14. {{cite web}}:  (עזרה)
↑  "UN Probes Allegations Russians Adopting Ukrainian Children". Barron's (באנגלית אמריקאית). Agence France-Press. 2022-06-15. נבדק ב-2022-07-15.
↑  "Timothy D. Snyder on Twitter, 1 June 2022". נבדק ב-3 ביוני 2022. {{cite web}}:  (עזרה)
חבורה מפותלת

חבורה מפותלת (מאנגלית: Torsion Group) היא חבורה בה לכל איבר יש סדר סופי. כל חבורה סופית היא מפותלת, אך קיימות גם חבורות אינסופיות מפותלות.
בעיית ברנסייד עוסקות בחבורות מפותלות נוצרות סופית. בעיות נוספות בנושא זה הן אודות מציאת חסמים לסדרים ולאקספוננט של חבורות מוכרות.
הגדרה

חבורה  G נקראת מפותלת אם אין לה איברים מסדר אינסופי. כלומר, לכל  g\in G קיים  n\in \mathbb {N}  כך ש- g^{n}=1_{G}.
עבור חבורה מפותלת, מגדירים את האקספוננט בתור הכפולה המשותפת המינימלית של סדרי האיברים בחבורה. האקספוננט יכול להיות אינסוף; במקרה והוא סופי, זהו המספר הנמוך ביותר  d המקיים  g^{d}=1_{G} לכל  g\in G.
לכל חבורה אבלית  G, מגדירים את תת-החבורה המפותלת שלה, בתור תת-החבורה המכילה את כל האיברים מסדר סופי. חבורה היא חסרת פיתול אם תת-החבורה המפותלת שלה טריוויאלית.
דוגמאות

כל חבורה סופית היא מפותלת; האקספוננט שלה מחלק את סדר החבורה.
חבורת המנה  \mathbb {Q} /\mathbb {Z} .
כל חבורת פרופר היא חבורת פיתול אינסופית.
החבורה הדיהדרלית האינסופית.
חבורת בראואר של כל שדה (ואפילו חוג קומוטטיבי) היא חבורת פיתול.
ראו גם

אקספוננט של חבורה
חבורה חסרת פיתול
חואן (כדורגלן)

חואן סילביירה דוס סנטוס (בפורטוגזית: Juan Silveira dos Santos; נולד ב-1 בפברואר 1979 בריו דה ז'ניירו, ברזיל), הידוע בשם חואן, הוא כדורגלן עבר ברזילאי, אשר שיחק בעמדת הבלם. במהלך הקריירה שלו שיחק חואן בפלמנגו, באייר לברקוזן, רומא ואינטרנסיונל, והשתייך גם לסגל נבחרת ברזיל.
תארים

נבחרת ברזיל
קופה אמריקה: 2004, 2007
גביע הקונפדרציות: 2005, 2009
רומא
קופה איטליה: 2007/2008
פלמנגו
אליפות ריו דה ז'ניירו: 1996, 1999, 2000, 2001, 2017
גביע גוואנברה: 1996, 1999, 2001
גביע ריו: 1996, 2000
גביע זהב דרום-אמריקאית: 1996
גביע מרקוסור: 1999
קאמפנטו גאוצ'ו (Campeonato Gaúcho)‏: 2013, 2014, 2015
חואן, נסיך אסטוריאס

חואן, נסיך אסטוריאס (בספרדית: Juan de Aragón, príncipe de Asturias; ‏30 ביוני 1478 - 4 באוקטובר 1497) היה בנם של המלכים הקתולים ונסיך אסטוריאס עד מותו.
ביוגרפיה

חואן נולד ב-30 ביוני 1478 בסביליה, פרננדו השני, מלך אראגון ולאיזבלה הראשונה, מלכת קסטיליה. בעת לידתו נלחמו הוריו במלחמת הירושה הקסטיליאנית נגד בת דודתו חואנה, נסיכת קסטיליה, בתו של אנריקה הרביעי, מלך קסטיליה, אשר נתמכה על ידי אפונסו החמישי, מלך פורטוגל, ולידת חואן סייעה לאמו לנצח במלחמה.
בשנת 1479 נחתם הסכם שלום בין הצדדים, ולפי ההסכם הוחלט כי לחואנה תינתן הברירה האם לחכות ולהתחתן עם חואן, או לפרוש למנזר, אך חואנה בחרה להפוך לנזירה וויתרה על דרישתה לכתר. כיורש העצר היה חואן מאוד אהוב על אמו, שאף השקיעה רבות בחינוכו, ולאחר גילוי קובה בשנת 1492 כינתה את האי על שם חואן.
בתחילה רצו הוריו לחתנו עם אן מברטאן, בתם של פרנסואה השני, דוכס ברטאן ומרגריט מפואה, אולם ההסכם לא יצא לבסוף אל הפועל. ב-3 באפריל 1497 התחתן חואן עם מרגרטה מהבסבורג, בתם של מקסימיליאן הראשון, קיסר האימפריה הרומית הקדושה ומארי, דוכסית בורגונדיה, אולם ב-4 באוקטובר אותה שנה מת חואן משחפת בסלמנקה, בעת שבא לחתונת אחותו איזבלה מאראגון, מלכת פורטוגל עם מנואל הראשון, מלך פורטוגל, ולא הותיר ילדים אחריו.
חיים דוד קובלסקי

| --- | --- |

 לידה:  ה'תשכ"ג (בן 61 בערך) בני ברק
 השתייכות:  חסידות נדבורנה
 תפקידים נוספים:  ראש ארגון מאורות הדף היומי
 
הרב חיים דוד קובלסקי (נולד בשנת ה'תשכ"ג) הוא חסיד נדבורנה ומייסד וראש ארגון מאורות הדף היומי.
קורות חיים

נולד בבני ברק, בן לרב שמואל צבי קובלסקי. למד בצעירותו בישיבת בעלזא ולאחר מכן בישיבת טשיבין. נישא לבתו של המחנך הרב משה טורק, ואב ל-14 ילדים. לאחר פטירת אביו, הרב שמואל צבי קובלסקי, ירש את מקומו כרב בית הכנסת של חסידי סוכטשוב בבני ברק.
בשנת ה'תשנ"ט (1999) בהכוונתו של האדמו"ר מנדבורנה רבי יעקב ישכר בער רוזנבוים הקים את ארגון מאורות הדף היומי, שמקיים פעילות נרחבת להפצת לימוד הדף היומי. הרב קובלסקי עצמו מוסר שיעורים רבים מדי יום על הדף היומי. שיעוריו מתאפיינים בשילוב דיונים בנושאים אקטואליים הנוגעים במישרין או בעקיפין לנושאי הדף. עם הקמת הארגון הוא החל להקים שיעורים נוספים, בתחילה באזור המרכז ובהמשך בכל חלקי הארץ. בד בבד הוקם בית מדרש למגידי שיעורים בדף היומי, בו מוכשרים אברכים למסירת שיעורים בצורה אקטואלית ומרתקת. עד עתה (2007) הוכשרו כמאה ועשרים מגידי שיעורים בארבעה בתי מדרש, בבני ברק, בירושלים, בעמנואל, וברכסים. ביוזמתו הוקמו שיעורים במשרדי ממשלה, בחברות ציבוריות, בבסיסי צבא, בבתי חולים ובמרפאות, בתחנות משטרה, במשרדי עורכי דין ורואי חשבון, ובעשרות מושבים וקיבוצים.
מבית מדרשו יוצא לאור מדי שבוע גיליון בשם "מאורות הדף היומי", העוסק בנושאים אקטואליים היוצאים מדפי הגמרא שנלמדים מדי שבוע. הגיליון מופץ ברחבי ישראל והעולם בכ-40,000 עותקים בשפות עברית ואנגלית, כשבנוסף אלפי לומדים מקבלים אותו כמנויים בדואר אלקטרוני ובדואר רגיל.
באדר ה'תשס"ה הפיק ארגון מאורות הדף היומי טקס סיום הש"ס ללומדי השיעורים השונים של הארגון, ובו השתתפו למעלה מחמשת אלפים לומדים.
במקביל לשיעורים המיועדים לאוכלוסייה הבוגרת, מתקיימים שיעורים לבני נוער וילדים, בתוך מסגרות הלימוד בבתי הספר ובמוסדות חינוך על-יסודיים.
בתחילת שנת ה'תשס"ז יזם הרב קובלסקי הוצאת סדרת ספרים בשם "מאורות השבת" ובהם הלכות לכל סעודה בשבת, יחד עם פירושים וסיפורים לילדים. מטרת הספר היא ליצור חוויה משותפת לכל המשפחה בשולחן השבת כדי לחזק את התא המשפחתי, והוא מותאם מבחינה מתודית לכל גיל. הספר נמכר בלמעלה מ-100,000 עותקים.
בדצמבר 2014 פורסם כי הרב קובלסקי עומד מאחורי קמפיין "שישי ישראלי".
הערות שוליים

↑   טלי חרותי-סובר, מאחורי יוזמת שישי ישראלי: הרב חיים דוד קובלסקי, באתר TheMarker‏, 23 בדצמבר 2014
| --- | --- |
בקרת זהויות :  NLI: 987007311253105171  VIAF: 244794865   WorldCat (עם VIAF): 244794865
חוסיין חלמורזייב

חוסיין מגומטוביץ' חלמורזייב (ברוסית: Хусейн Магометович Халмурзаев; נולד ב-9 באוקטובר 1993) הוא ג'ודוקא רוסי ממוצא קווקזי. הוא מחזיק בשתי מדליות ארד מאליפות אירופה (2017 ו-2019). חוסיין הוא אחיו התאום של האלוף האולימפי חסן חלמורזייב.
בספטמבר 2013, זכה חלמורזייב במדליה הראשונה שלו בתחרות מהסבב העולמי כאשר זכה במדליית ארד בגראנד פרי אלמטי. באפריל 2016 הוא זכה במדליית זהב בגראנד פרי סמסון לאחר שניצח בגמר את ממדאלי מחדייב האזרי.
באותה השנה הוא גם זכה במדליית כסף בטורניר המאסטרס היוקרתי שנערך בגוודלחרה.
באליפות אירופה בשנת 2017 אשר נערכה בוורשה, זכה חלמורזייב במדליית הארד בקטגוריית המשקל עד 90 ק"ג. הוא הגיע עד שלב חצי הגמר בו הפסיד לאקסל קלרז'ה הצרפתי ונשר לקרב על מדליית הארד בו גבר בניקוד ווזארי על איגור וראפייאו הבלארוסי. עוד באותה השנה זכה במדליית זהב בגראנד פרי חוחחוט. באליפות אירופה 2019 שנערכה במינסק כחלק מהמשחקים האירופיים, זכה חלמורזייב שוב במדליית הארד.
זכיות בתחרויות מהסבב העולמי

| שנה | קטגוריה | עיר | מדינה |
| --- | --- | --- | --- |
| 2016 | גראנד פרי | סמסון | טורקיה טורקיה |
| 2017 | גראנד פרי | חוחחוט | הרפובליקה העממית של סין סין |
| 2018 | גראנד פרי | אגאדיר | מרוקו מרוקו |
זן מקגראת'

| --- | --- |
אין תמונה חופשית
 לידה:  30 ביולי 2002 (בן 22) 
 מדינה:  אוסטרליה 
 תקופת הפעילות:  מ-2014
 פרופיל ב-IMDb
 
זן מקגראת' (באנגלית: Zen McGrath; נולד ב-30 ביולי 2002) הוא שחקן אוסטרלי.
ביוגרפיה

מקגראת' נולד וגדל במלבורן. הוא בנם של מדען מוח ורופא מרדים, האמצעי בין שלושה אחים. אחיו גוליבר (1998) ווינטה (2005) אף הם שחקנים. המשפחה עברה מאוחר יותר לברמינגהאם, בריטניה.
קריירה

לאחר שאחיו גוליבר התחיל כשחקן ילד בקולנוע ובטלוויזיה האוסטרלית בסוף שנות ה-2000, זן מקגראת' בן ה-11 ערך את הופעת הבכורה שלו בסרט מול אחיו וינטה בסרט העלילתי "Aloft" של קלאודיה יוסה משנת 2014. בדרמה המשפחתית עטורת הפרסים, הוא כיכב בתפקיד איוון, שנאבק עם אמו החד-הורית הקשה (בגילומה של ג'ניפר קונלי) ואחיו החולה הקשה (וינטה מקגראת'). את הדמות הבוגרת גילם קיליאן מרפי. המבקרים ערכו השוואות לתיאורו של האנטר מק'קרקן בסרט "עץ החיים" משנת 2011. שנה לאחר מכן, שיחק מקגראת' בתפקיד החוזר של ג'וש בסדרת הטלוויזיה האמריקאית "דיג", בה שיחק לצד לורן אמברוז.
ב-2016 לוהק יחד עם אחיו וינטה לתפקיד בסרט המשפחתי האוסטרלי של קריב סטנדרס "Red Dog", בכיכובם של ג'ייסון אייזקס ולוי מילר.
מקגראת' כיכב בסרטים הקצרים עטורי הפרסים של טוני רדבסקי האוסטרלי "Pilè" משת 2017 ו-"Risen" משנת 2020. על משחקו בסרט "Risen" הוא קיבל מועמדות לפרס מועמד החדש הטוב ביותר בפסטיבל הסרטים בסנט קילדה, פסטיבל הסרטים הקצרים הגדול באוסטרליה.
בשנת 2022, מקגראת' זכה לתהילה בינלאומית בזכות משחקו בסרט העלילתי של פלוריאן זלר "הבן", בו גילם את התפקיד הראשי לצד יו ג'קמן. המחזאי והבמאי הצרפתים חיפשו שחקן לא ידוע לתפקיד ילד  בן ה-17 בליהוק עולמי לעיבוד התיאטרלי לסרט. זלר שיבח מאוחר יותר את מקגראת' על "עוצמתו" ו"כוחו הרגשי" שבאו לידי ביטוי במשחק.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | Aloft | איוון הצעיר |  |
| 2016 | Red Dog: True Blue | תיאו קרטר |  |
| 2023 | הבן (אנ') | ניקולאס מילר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | דיג | ג'וש | תפקיד ראשי; 10 פרקים |
| 2019 | אוטופיה (אנ') | דניאל | פרק: "Working with Children" |
הערות שוליים

↑  Gulliver McGrath. In: empireonline.com (abgerufen am 16. Juni 2022).
↑  Lindsey Bahr: Review: Melancholy ‘Aloft’ buckles under leaden themes. In: apnews.com, 19. Mai 2015 (abgerufen am 16. Juni 2022).
↑  Zen McGrath – Awards. In: imdb.com (abgerufen am 16. Juni 2022).
↑  Scott Roxborough: Anthony Hopkins Joins Cast of ‘The Father’ Follow-Up ‘The Son’. In: hollywoodreporter.com, 11. Oktober 2021 (abgerufen am 16. Juni 2022).
חיים דייטשמן

רבי חיים דייטשמן. רפרודוקציה של ציור דיוקן, התפרסמה כנראה בעיתון יהודי-גרמני בין מלחמות העולם. מאוסף שבדרון
רבי חיים (יואכים) דייטשמן (או דויטשמן; בגרמנית: Joachim Deutschmann; ז' באדר ה'תק"ך, 24 בפברואר 1760 – ט"ו בכסלו ה'תקצ"ז, 24 בנובמבר 1836) היה רב בוהמי, אב בית דין וראש ישיבה בגביץ', טרביץ' וקלן.
ביוגרפיה

נולד ברייכנוי, בגיל ארבע-עשרה יצא לישיבת "הנודע ביהודה" בפראג. בבירה למד גם בביתו של הרופא יונה ייטלס גרמנית ופילוסופיה יהודית, יחד עם בנו ברוך ייטלס. ב-1780 עזב לישיבתו של רבי שמואל קעלין מחבר ספר "מחצית השקל" בבוסקוביץ. ב-1784 נשא לאישה את רייזעל רוזנבאום, בת סוחר. הוא בילה עוד כשנתיים עם הרב נתן אדלר שהזדמן אז לבוסקוביץ לאחר שגורש מפרנקפורט דמיין. עמיתו של דייטשמן ללימודים היה רבי משה סופר הצעיר, שגם ניסה לאחר מכן לעזור לו לקבל את תפקיד אב"ד נייטרא, ללא הצלחה.
את משרת רבנותו הראשונה קיבל דייטשמן בהיותו בן 34 בשנת ה'תקנ"ד (1794) בהרשיץ (Hořice v Podkrkonoší). משם ניסה לעבור לרייכנוי, אך האשמה בקשרים עם שבתאים סיכלה את המינוי. ב-1812 התקבל לאב"ד בגביץ' ובשנת ה'תק"ף (1820) בטרעביטש. בשנת ה'תקפ"ט, 1829, התמנה לאב"ד קלן והחזיק במשרתו זו עד פטירתו. בערים בהן ישב קיים תמיד ישיבה גדולה למדי. בין מי שלמדו אצלו נמנו הרבנים ברוך גויטיין בעמח"ס "כסף נבחר", לאופולד לעף, יששכר בר אילווי, הכתב סופר וליב שוואב. כמו כן נודע כפטרון ואוהד של ההשכלה המתונה, ובין היתר התערב עבור שוואב אצל הרב הכולל למוראביה, מרדכי בנט, שרצה לשלול ממנו היתר לשמש אב"ד מפני שנחשב משכיל מדי.
לקריאה נוספת

Julius Carlebach, Michael Brocke, Biographisches Handbuch der Rabbiner: Die Rabbiner der Emanzipationszeit in Den Deutschen, Böhmischen und Großpolnischen Ländern 1781-1871, Walter de Gruyter, 2004. עמ' 250.
הרב משה אלכסנדר זושא קינסטליכר, החתם סופר ובני דורו: אישים בתשובות חתם סופר, בני ברק, ה'תשנ"ג, פריט קצ"א
הערות שוליים

↑  ראו s:ליקוטי חבר בן חיים/חלק ב/תולדות הגאון חתם סופר.
ערך זה הוא קצרמרבנושא רבנים. אתם מוזמנים לתרום לוויקיפדיה ו.
חואו שיינגוואנג

| --- | --- |
אין תמונה חופשית
 לידה:  מרץ 1949 (בן 75) Fengxian District, הרפובליקה העממית של סין 
 ענף מדעי:  פלאונטולוגיה
 מקום מגורים:  הרפובליקה העממית של סין
 תרומות עיקריות
 חקר המאובנים של אתר המאובנים בצ'נגג'יאנג  והפיצוץ הקמבריוני
 
חוֹאוּ שְׂייֵנְגוָאנְג (בסינית: 侯先光; בפין-יין: Hóu Xiānguāng, נולד במרץ 1949 בפנגשיין בג'יאנגסו) הוא פלאונטולוג סיני, שמחקריו היו הגורם לגילוי אתר המאובנים בצ'נגג'יאנג.
ביוגרפיה

הוא למד בבית הספר בשוג'ואו, ואז למד בנאנג'ינג. בשנת 1977 סיים תואר במדעי כדור הארץ ועבד כמרצה באותה המחלקה. לאחר שסיים תואר שני בגאולוגיה ופלאונטולוגיה מהמכון לגאולוגיה ופלאונטולוגיה של האקדמיה הסינית למדעים בנאנג'ינג בשנת 1981, הוא הפך לפרופסור חבר בשנת 1992 ולפרופסור מן המניין בשנת 1994. בשנת 1997 הוא סיים בנוסף דוקטורט באוניברסיטת אופסלה, שוודיה והיה פרופסור לאוניברסיטת יונאן, שם הוא הקים וניהל את המעבדה העיקרית לחקר פלאוביולוגיה של מחוז יונאן (云南省 古生物 研究 重点 实验室). בשנת 1984 הוא גילה את הפאונה של צ'נגג'יאנג במהלך עבודות שדה ממושכות ופיתח שיטות שימור של "מאובנים רכי-גוף". התגלית, יחד עם גילוי פצלי ברג'ס בקנדה, היו בין התגליות המרהיבות ביותר של הפלאונטולוגיה במאה העשרים.
פרסים והוקרות

הוא זכה בפרס הראשון הלאומי של סין למדע הטבע בשנת 2003, הפרס על התקדמות המדע והטכנולוגיה של קרן הו לונג הו בשנת 2004, הפרס המיוחד למדעי הטבע במחוז יונאן, פרס התחרות המצטיינת למדעי הטכנולוגיה של מחוז יונאן, והיה סגן נשיא האיגוד הבינלאומי לפלאונטולוגיה בין השנים 2006–2010.
מין שושנת ים Xianguangia sinica קרוי על שמו.
ביבליוגרפיה

Cambrian fossils of Chengjiang, China.
The Chengjiang Fauna. Exceptionally well-preserved animals from 530 million years ago.
Arthropods of the Lower Cambrian Chengjiang fauna, southwest China, 1997 (Nanjing Inst. of Geology and Palaeontology, Academia Sinica, Nanjing, China).
חוק סך הלקיחות

חוק סך הלקיחות (באנגלית: Law of total tricks) הוא כלל אצבע להכרזה בברידג'. החוק מגדיר עד לאיזה גובה להכריז במכרז תחרותי. הכלל נכתב במקור על ידי הצרפתי Jean-René Vernes בשנת 1950 ככלל אצבע. על הכלל נכתב באנגלית בשנת 1966. מאוחר יותר הפכו אותו מרטי ברגן ולארי כהן לכלל פופולרי בברידג' בארצות הברית ובעולם כלו. למעשה מדובר בטכניקה להערכת יד.
הגדרה

חוק סך הלקיחות, באנגלית Total Number of Tricks, המוגדר כמספר הקלפים בסדרת השליט של צפון-דרום בתוספת מספר הקלפים בסדרת השליט של מזרח-מערב. כך למשל, כאשר לצד אחד יש 10 קלפים בסדרת ה-♠ ולצד שני יש 9 קלפים בסדרת ה-♥, סך הלקיחות הוא 19. ההנחה מאחורי הכלל היא שבידיים חלוקתיות יותר חשוב האורך בסדרת השליט מאשר מספר הנקודות הגבוהות. חשוב לשים לב שהחוק אינו אומר בכמה לקיחות יזכה כל צד. זה תלוי במספר הנקודות ובגורמים אחרים, כגון: הצלחה או כישלון של עקיפה.
עיקרון סך קלפי השליט

עיקרון סך קלפי השליט, באנגלית Total Trumps Principle מבוסס על חוק סך הלקיחות. יש כאלה המכנים עיקרון זה בשם חוק סך הלקיחות.


עיקרון זה הוא קירוב על פיו מוצע להכריז עד לגובה המתאים לסך קלפי השליט שיש לשותפות.


על פי העיקרון יש להכריז עד לגובה שבו מספר הלקיחות הנדרש לביצוע החוזה שווה למספר הקלפים שיש לשותפות בסדרת השליט. אין להכריז בגובה גבוה יותר.

כך למשל, אם יש לשותפים שמונה קלפים בסדרת ה-♠, עליהם להכריז עד לגובה של 2, כלומר: ♠2.


אם יש לשותפים תשעה קלפים בסדרת ה-♠, עליהם להכריז עד לגובה של 3, כלומר: ♠3.


אם יש לשותפים עשרה קלפים בסדרת ה-♠, עליהם להכריז עד לגובה של 4, כלומר: ♠4.

העיקרון מיושם במצב תחרותי, למשל: מצב בו הנקודות מחולקות הערך שווה וצד אחד מכריז את סדרת ה-♥ וצד שני את סדרת ה♠.


הוא מיושם גם במוסכמות שלא במצב תחרותי למשל בקונבנציית Bergen raises.ובמוסכמות כמו Weak two bid ו-Preemptive bid.
שני המצבים בהם מיישמים את חוק סך הלקיחות

אפשר ליישם את החוק במצבים שבהם מנסים לבצע את החוזה ואפשר ליישם את החוק במצבים בהם מנסים להקריב, כלומר: מניחים שגם אם יוכפל החוזה התוצאה תהיה עדיפה על ביצוע משחק מלא על ידי היריבים.
שני המצבים בהם מיישמים את חוק סך הלקיחות > דוגמאות

מעריך ששותפו יבצע את החוזה
צפון הכריז ♠1. מזרח הכריז ♥2. דרום הכריז ♠4. סביר להניח שדרום מעריך ששותפו יבצע את החוזה. לולו היה מעריך זאת, היה כנראה מכריז ♠2 על מנת להתחרות על משחק חלקי.
הכרזת הקרבה
צפון-דרום אינם פגיעים. מזרח-מערב פגיעים. צפון הכריז ♠1. מזרח הכריז ♥2. דרום הכריז ♠2. מערב הכריז ♠3. זוהי הכרזת Direct cue bid המראה התאמה בסדרת ה-♥ וכוח. צפון הכריז Pass. מערב ♥4. דרום הכריז ♠4. דרום מעריך שהיריבים יכולים לבצע חוזה של ♥4 ולקבל 600 נקודות. הוא מעריך שהשותף שלו ייכשל בביצוע חוזה של ♠4 אבל מעריך, שגם אם היריבים יכפילו את החוזה, השותף יבצע 7 לקיחות לפחות והיריבים יקבלו לכל היותר 500 נקודות.
הערכת החוק

החוק הוא קירוב ואינו חוק מדויק. בין מומחים קיימת מחלוקת: האם להשתמש בו תמיד, כפי שממליץ למשל לארי כהן או לחרוג מהכלל בחלק מהמקרים?


במשחק בפועל משפיעים גורמים כגון מיומנות השחקנים על התוצאה. השוני בין הקירוב על פי החוק לבין התוצאה הוא דו-כיווני. בחלק מהמקרים מבצע הכרוז לקיחה עודפת או לקיחות עודפות ובחלק מהמקרים הוא מבצע פחות לקיחות. ניתן לשפר את הקירוב באמצעות נוסחה מורכבת יותר המתחשבת בשלושה גורמים:
התאמה כפולה בשתי סדרות
התאמה בסדרה צדדית מגדילה את ההסתברות לביצוע מספר הלקיחות על פי החוק.
מספר הקלפים הנכבדים בסדרת השליט
מספר גדול יותר של נכבדים בסדרת השליט מגדיל את ההסתברות לביצוע מספר הלקיחות על פי החוק.
חלוקת הקלפים בסדרות שאינן סדרת השליט
התאמה כפולה בשתי סדרות הוא מקרה ספציפי בעל השפעה של גורם זה. מקרים אחרים של חלוקת קלפים בסדרות אחרות משפיעים אף הם על מספר הלקיחות אבל השפעתם קטנה, אם כי לא זניחה.
ראו גם

לארי כהן
הערכת יד
הערות שוליים

1 2 3 4 5  Ana Roth, The Law of Total Tricks by Jean-Rene Vernes, youth.world bridge
↑  LAW of Total Tricks, Bridge With Larry Cohen
↑  LAW of Total Tricks, Bridge With Larry Cohen
חוסיין מוחמד ארשאד

חוסיין מוחמד ארשאד (בבנגאלית: হুসেইন মুহাম্মদ এরশাদ;‏ 1 בפברואר 1930 – 14 ביולי 2019) היה מפקד צבא בנגלדש ופוליטיקאי שכיהן כנשיא בנגלדש משנת 1983 עד 1990, תקופה שנחשבת לדיקטטורה צבאית.
ביוגרפיה

ארשד נולד בשנת 1930 בדינהאטה במדינת קוצ'ר בהר פרינסלי, הודו הבריטית (כיום במחוז קוצ'ר בהר, הודו) למוקבול הוסאין ומאזידה חטון. מוקבול היה עורכי דין וכיהן כשר של מהראג'ה דאז מקוך בהר. ארשד היה הבכור מבין תשעה אחים. הוריו נדדו מדינהאטה למזרח בנגל בשנת 1948 לאחר חלוקת הודו. ארשד למד במכללת כרמייקל ברנגפור ובנוסף השלים את לימודיו באוניברסיטת דאקה בשנת 1950.
ארשד גויס לצבא פקיסטן בשנת 1952 מבית הספר להכשרה בקצינים בקוהט. הוא היה מפקד במתחם הרגימנטלי במזרח בנגל בצ'יטגונג. הוא סיים קורסים מתקדמים ממכללת הפיקוד והמטה בקווטה בשנת 1966. לאחר ששירת בחטיבה בסיאלקוט, קיבל את הפיקוד על גדוד מזרח בנגל השלישי בשנת 1969 ואת הגדוד השביעי במזרח בנגל בשנת 1971.
הוא תפס את השלטון כראש הצבא במהלך הפיכה צבאית ללא שפיכות דמים נגד הנשיא עבדוס סאטאר ב-24 במרץ 1982 (על ידי הטלת חוק לחימה והשעיית החוקה). הוא הכריז על עצמו כנשיא בשנת 1983, ולאחר מכן זכה בבחירות הראשוניות, שנערכו ב-1986. למרות הטענות שזכה באופן לגיטימי בבחירות 1986, רבים רואים במשטרו עידן של דיקטטורה צבאית. ארשד כיהן במשרדי הנשיאות עד 1990, אז נאלץ להתפטר בעקבות התקוממות המונית פרו-דמוקרטית שהובילה ח'אלדה זיא ושייח' חסינה. ארשד הקים את מפלגת ג'אטיה בשנת 1986 והפך לחבר הפרלמנט של אותה מפלגה בבחירת בשנת 1991, עם בחירות מחודשות מוצלחות בכל הבחירות הכלליות שלאחריהן.
ביוגרפיה > נשיאות בנגלדש

בתקופת כהונתו ערך ארשאד רפורמות התפתחות, הפרטת תעשיות שהולאמו, הרחבת מערכת הכבישים הלאומית; והקמת הארגון הדרום-אסיאתי לשיתוף פעולה אזורי. הוא ביצר מדינתו כבעלת ברית של ארצות הברית במלחמת המפרץ. הוא תרם לפיתוח בתשתיות וצמיחה סוציו-אקונומית, תוך שהוא מפריט תעשיות מפתח שהולאמו. הוא החזיר וייצב את שרשרת הפיקוד בכוחות המזוינים בבנגלדש לאחר הכאוס ששרר בעקבות רצח שייח' מוג'יבור רחמן, מייסדה של מדינת בנגלדש. בשנת 1989 הוביל ארשאד את הפרלמנט להפוך את האסלאם לדת המדינה, תוך נסיגה חדה מהחוקה החילונית המקורית של בנגלדש.
חואן אגוארו

חואן באוטיסטה אגוארו סאנצ'ס (בספרדית: Juan Bautista Agüero Sánchez;‏ 24 ביוני 1935 – 27 בדצמבר 2018) היה כדורגלן פרגוואי ששיחק בעמדת החלוץ בעיקר בסביליה. כמו כן, שיחק בקבוצות קלוב אולימפיה, ריאל מדריד וגרנדה. במדי נבחרת פרגוואי הופיע 35 פעמים והבקיע 19 שערים.
קריירת מועדונים

אגוארו נולד בפרגוואי והחל את הקריירה המקצוענית שלו בקלוב אולימפיה מליגת העל הפרגוואית. ב-3 העונות בהן שיחק במועדון, זכה ב-3 אליפויות. לקראת עונת 1958/1959 עבר אגוארו לסביליה מליגת העל הספרדית, ושיחק בה במשך 6 עונות. הוא ערך במועדון 116 הופעות, בהן הבקיע 32 שערים. בעונת 1965/1966 שיחק אגוארו בריאל מדריד, גם היא מליגת העל הספרדית. אגוארו לקח בעונה זו חלק בזכייתה של ריאל מדריד בליגת האלופות 1965/1966, כששיחק בהפסד 2-1 לפיינורד במסגרת המשחק הראשון של הסיבוב הראשון. בליגה ערך אגוארו 5 הופעות והבקיע שער אחד. בעונת 1966/1967 שיחק אגוארו בקבוצה השלישית והאחרונה שלו בליגת העל הספרדית, גרנדה. הוא ערך 13 הופעות ליגה והבקיע שער אחד.
קריירה בינלאומית

במוקדמות מונדיאל 1958 ערך אגוארו את הופעת הבכורה שלו בנבחרת פרגוואי, בהפסד 3-2 לנבחרת קולומביה. הוא היה חלק מנבחרת פרגוואי שהודחה בשלב הבתים במונדיאל 1958. באותו טורניר כבש שני שערים, אחד נגד נבחרת סקוטלנד ואחד נגד נבחרת יוגוסלביה. בסך הכל אגוארו ערך 35 הופעות בנבחרת פרגוואי, בהן הבקיע 19 שערים.
נפטר ב-27 בדצמבר 2018.
תארים > כשחקן > קלוב אולימפיה

אליפות פרגוואי (3): 1955, 1956, 1957
תארים > כשחקן > ריאל מדריד

גביע אירופה לאלופות: 1965/1966
חוסיין סעיד

חוסיין סעיד (נולד ב-21 בינואר 1958) הוא כדורגלן עבר עיראקי ששיחק כחלוץ במועדון אל-טלבה של ליגת העל העיראקית ובנבחרת עיראק, והוא נשיא לשעבר של התאחדות הכדורגל העיראקית. סעיד נמצא במקום התשיעי ברשימת כובשי השערים הבינלאומיים, עם 78 שערים. יחד עם אחמד ראדי, הוא נחשב לשחקן העיראקי הטוב ביותר במאה ה-20 ומופיע במקום ה-25 ברשימת השחקנים הטובים ביותר של המאה באסיה. חוסיין הוא מלך שערי נבחרת עיראק עם 78 שערים.
סעיד החל את קריירת הכדורגל המקצוענית שלו בגיל 17, כשהצטרף לנבחרת עיראק הלאומית בכדורגל וזכה במדליית הזהב של משחקי בתי הספר הערביים ב-1975. ב-1975 הוא הצטרף לאל-ג'מיע, שלימים התמזג עם אל-טלבה, שם בילה את כל 14 שנות הקריירה שלו, השיג שלוש אליפויות והוכתר כמלך השערים של הליגה בשלוש עונות. הוא זכה בשתי אליפויות AFC U-19, בשני גביעי המפרץ הערבי, שם הוא היה מלך השערים בשתי המקרים והשחקן הטוב ביותר באחת, גביע צבאי עולם ומדליית זהב במשחקי אסיה.
סעיד במשחק מול אל-ראשיד בשנים 1984–85
הערות שוליים

↑  Mubarak, Hassanin; Mamrud, Roberto. "Hussein Saeed Mohammed – Century of International Appearances". RSSSF.
↑  "IFFHS' Century Elections, Asia – Player of the Century". RSSSF. 30 בינואר 2000. {{cite web}}:  (עזרה)
↑  Mamrud, Roberto. "Iraq – Record International Players". RSSSF.
חוק סרבנס-אוקסלי

| --- | --- |
סמל ארצות הברית
 פרטי החוק
 מדינה:  ארצות הברית
 גוף מחוקק:  107th United States Congress 
 שטחים שעליהם חל החוק:  ארצות הברית 
 
חוֹק סֶרְבֶּנְס-אוֹקְסְלִי (באנגלית: Sarbanes–Oxley Act, תעתיק מדויק: סארביינז-אוקסלי; בקיצור: SOX) הוא חוק פדרלי של ארצות הברית שנחקק בשנת 2002 הנקרא על שם שני מחוקקים אמריקאים, פול סארביינז ומייק אוקסלי (אנ'). החוק נחקק בעקבות מספר מקרים בהם חברות עסקיות ציבוריות קרסו במפתיע בשל אי-סדרים או מעילות שהובילו לדיווחים כספיים מטעים. החוק מחייב בעלי תפקידים בחברות עסקיות להצהיר על קיום בקרות נאותות בארגון שיבטיחו דיווח כספי מדויק וימנעו מקרים של אי-סדרים או טעויות בהצגת מצב עסקי החברה כפי שמשתקף בדוחות הכספיים.